PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2005/FH/3/1/003	Bratislava 11. 01. 2005

	Protimonopolný úrad Slovenskej republiky, odbor koncentrácií, v správnom konaní podľa § 38 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov začatom z vlastného podnetu vo veci uloženia pokuty za porušenie § 10 ods. 13 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov podnikateľmi FIDES Zdravotnícke zásobovanie, a.s., Hlavná 210, 900 23 Viničné, Slovenská republika, IČO: 34 142 941, BIAMA, a.s., Pri skladoch 1, 940 01 Nové Zámky, Slovenská republika,                   IČO: 36 534 650, Róbert Bilišič, Mederská 19, 940 51 Nové Zámky,            Ing. Alžbeta Bilišičová, Vajanského 46/A, 940 51 Nové Zámky a                 Mgr. Veronika Výberová, Štefánikova 63, 941 01 Bánov

                                                  rozhodol

na základe § 25 ods. 3 písm. f) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov v spojení s § 10 ods. 13 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov tak, že podnikatelia FIDES Zdravotnícke zásobovanie, a.s., Hlavná 210, 900 23 Viničné, Slovenská republika, IČO: 34 142 941, Róbert Bilišič, Mederská 19, 940 51 Nové Zámky, Slovenská republika, Ing. Alžbeta Bilišičová, Vajanského 46/A, 940 51 Nové Zámky, Slovenská republika a   Mgr. Veronika Výberová, Štefánikova 63, 941 01 Bánov, Slovenská republika nie sú účastníkmi tohto konania.

Odôvodnenie:

        Dňa 11.10.2004 začal Protimonopolný úrad Slovenskej republiky, odbor koncentrácií (ďalej len „úrad“) z vlastného podnetu podľa § 18 ods. 2 zákona    č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) v spojení s § 25 ods. 1 zákona           č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon                      č. 136/2001 Z.z. v znení neskorších predpisov“) správne konanie vo veci uloženia pokuty podľa § 38 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady         č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (ďalej len „zákon č. 136/2001 Z.z.“) za porušenie § 10 ods. 13 zákona č. 136/2001 Z.z., podľa ktorého účastníci koncentrácie nesmú vykonávať práva a povinnosti vyplývajúce zo vzniku koncentrácie až do nadobudnutia právoplatnosti rozhodnutia o nej.

       V priebehu predmetného správneho konania úrad určil za účastníkov správneho konania podnikateľov FIDES Zdravotnícke zásobovanie, a.s., Hlavná 210,   900 23 Viničné, Slovenská republika, IČO: 34 142 941 (ďalej len „Fides“), BIAMA, a.s., Pri skladoch 1, 940 01 Nové Zámky, Slovenská republika, IČO: 36 534 650 (ďalej len „Biama“), Róbert Bilišič, Mederská 19, 940 51 Nové Zámky, Slovenská republika (ďalej len „Róbert Bilišič“),           Ing. Alžbeta Bilišičová, Vajanského 46/A, 940 51 Nové Zámky, Slovenská republika (ďalej len „Ing. Alžbeta Bilišičová“) a Mgr. Veronika Výberová, Štefánikova 63, 941 01 Bánov, Slovenská republika (ďalej len „Mgr. Veronika Výberová“). O tejto skutočnosti úrad informoval menovaných podnikateľov  listami č. 5175/PMÚ SR/2004, č. 5176/PMÚ SR/2004, č. 5177/PMÚ SR/2004, č. 5178/PMÚ SR/2004, č. 5179/PMÚ SR/2004 zo dňa 07.10.2004.

       Úrad po dôkladnej analýze podkladov a informácií predložených úradu v rámci správneho konania podľa § 38 ods. 1 zákona č. 136/2001 Z.z. vo veci uloženia pokuty za porušenie § 10 ods. 13 zákona č. 136/2001 Z.z. dospel k záveru, že podnikatelia Robert Bilišič, Ing. Alžbeta Bilišičová a                Mgr. Veronika Výberová neporušili ustanovenie § 10 ods. 13 zákona             č. 136/2001 Z.z., nakoľko úkony vykonané v sledovanom období, t.j. od vzniku koncentrácie do nadobudnutia právoplatnosti rozhodnutia o koncentrácii napĺňajú skutkovú podstatu porušenia § 10 ods. 13 zákona č. 136/2001 Z.z. len podnikateľom Biama.
 
      Vychádzajúc z obsahu zápisnice z valného zhromaždenia podnikateľa Biama zo dňa 06.05.2002 a z obsahu Dohody o spoločnom postupe je úspešnosť upísania     56 ks akcií na meno, vystavených v listinnej podobe, v menovitej hodnote 1 000 000,- Sk za jednu akciu podnikateľa Biama podmienená nasledovnými skutočnosťami:
1)	splatením 30% menovitej hodnoty akcií podnikateľa Biama podnikateľom Fides do 06.06.2002,
2)	splatením 70% menovitej hodnoty akcií podnikateľa Biama podnikateľom Fides do 06.08.2002,
3)	splatením finančného vkladu do 31.05.2002,
4)	súhlasným stanoviskom úradu o schválení koncentrácie.

Podľa čl. II ods. 2.7. Dohody o spoločnom postupe a bodu 4 zápisnice z valného zhromaždenia spoločnosti Biama zo dňa 06.05.2002 v prípade, ak by úrad koncentráciu zakázal, resp. by rozhodnutie o koncentrácii obsahovalo neprimerané podmienky, sa akcionári spoločnosti Biama zaväzujú, že najneskôr do 30 dní od vydania takéhoto rozhodnutia uskutočnia mimoriadne valné zhromaždenie spoločnosti Biama, ktorým zrušia rozhodnutie týkajúce sa predmetnej transakcie.

Z čl. II ods. 2.8. Dohody o spoločnom postupe a z bodu 4 zápisnice z valného zhromaždenia spoločnosti Biama zo dňa 06.05.2002 vyplýva, že spoločnosť Biama podá návrh na zápis zvýšenia základného imania do obchodného registra po splatení 30% menovitej hodnoty akcií podnikateľa Biama a po obdržaní súhlasného stanoviska úradu. Predmetnú skutočnosť potvrdzuje aj samotný návrh, ktorého zápis do obchodného registra je predmetnými skutočnosťami podmienený.

Podľa bodu 4 zápisnice z valného zhromaždenia spoločnosti Biama zo dňa 06.05.2002 musia byť vyššie uvedené podmienky (bod 1 až 4) splnené kumulatívne, inak je upisovanie akcií neplatné. 

      Na základe vyššie uvedeného úrad dospel záveru, že podnikateľ Fides neporušil ustanovenie § 10 ods. 13 zákona č. 136/2001 Z.z. zaplatením 30% menovitej hodnoty akcií podnikateľa Biama dňa 05.06.2002, zaplatením 70% menovitej hodnoty akcií podnikateľa Biama dňa 02.08.2002 a finančným vkladom na účet ostatných kapitálových fondov spoločnosti Biama, nakoľko bolo týmito úkonmi podmienené úspešné upísanie 56 ks akcií na meno, vystavených v listinnej podobe, v menovitej hodnote 1 000 000,- Sk za jednu akciu podnikateľa Biama a v konečnom dôsledku podnikateľ Fides menovanými úkonmi nezískal ani len možnosť vykonávať kontrolu nad podnikateľom Biama.  

       Na základe vyššie uvedených skutočností úrad rozhodol tak, ako je to uvedené vo výroku rozhodnutia.

Poučenie:

        Podľa ustanovenia § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava v lehote 15 dní odo dňa jeho doručenia. Podľa § 61 ods. 1 správneho poriadku včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov. 

                                                                                         Ing. Dušan Valo
                                                                               riaditeľ odboru koncentrácií  

Rozhodnutie sa doručuje:  

PHOENIX Zdravotnícke zásobovanie, a.s.
Ing. Sína Niku – predseda predstavenstva
Ing. Alžbeta Bilišičová – člen predstavenstva
Vlárska 48
831 01 Bratislava

Ing. Alžbeta Bilišičová
Vajanského 46/A
940 51 Nové Zámky

Róbert Bilišič
Mederská 19
940 51 Nové Zámky

Mgr. Veronika Výberová
Štefánikova 63
941 01 Bánov